  Виталий Пронин «Ералаш» киножурналлэн чеберлыкъя кивалтӥсез Борис Грачевский Ижысь "Металлург» культура юртын пумиськылӥз нылпиосын но анай-атайёсын. Удмуртиысь нылпиослы "Ералаш" возьматӥз Б. ГрачевскийКультура юртэ калык тыраз люкаськиз. Кезьыт куазь шоры учкытэк, куд-огез семьяеныз ӵош ёросысь, гуртысь но вуэм. Инты тырмытэк, тросэз Борис Грачевскиез но «Ералаш» киножурналлэсь выль сериоссэ адӟон понна сылоно но луизы. Ужрадэз сӥё-дано усьтӥзы «Дом кино» телеканаллэн валтӥсь директорез Александра Васильева но ачиз Борис Грачевский. - Кемалась ӧвӧл ми «Ералашлэсь» 1 сюрсэтӥ серизэ гожтӥм, - пусйиз Борис Юрьевич, - вань сериосмес огазеяно ке, дугдылытэк 56 час но 40 минут учконо луоды. Интернетын «Ералашлэн» бамаз толэзяз 30 миллион адями пыра, нуналлы быдэ - 1 миллион пала! Борис Грачевский люкаськем пиналъёслэсь но анай-атайёслэсь визьзэс сыназ: «Ералашлэсь» кыӵе серизэ соос тодо на? Нош мар шуэм со - «Ералаш»? Шонер валэктон сётӥсьёслы татын ик синпель кузьымъёс сётъяз. Режиссёр туж быгатыса шудӥз нылпиосын но анай-атайёсын но - быдэс зал бурдъяськиз. Та мылкыдын ик ваньзы «Ералашлэн» выль сериосыныз тодматскизы. Пумиськонэ вуизы портэм ёросъёсысь нылпиосЕлена Миннигараева Туспуктӥзы http://www.udmurt.ru но Елена Миннигараева  